**Liquidació de l’IVA**

1. Calculeu el resultat de les liquidacions de l’IVA dels diferents trimestres d’una empresa que està sotmesa al règim general d’IVA i determineu si el resultat és a compensar o a ingressar, amb les dades següents:

Primer trimestre:

IVA repercutit: 1.700 €

IVA suportat: 2.300 €

Segon trimestre:

IVA repercutit: 2.000 €

IVA suportat: 1.800 €

Tercer trimestre:

IVA repercutit: 2.300 €

IVA suportat:1.100 €

Quart trimestre:

IVA repercutit: 2.000 €

IVA suportat: 990 €

2. L’empresa DECOR, SA, dedicada a la venda i la instal·lació de mobles d’oficina, ha realitzat els següents moviments i operacions durant l’any 20XX:

**Primer trimestre:**

El resultat de la liquidació de l’IVA en aquest període va ser de 270 €, que es van ingressar a l’Agència Tributària en el termini reglamentari.

**Segon trimestre:**

En aquest període, el resultat de la liquidació de l’IVA va ser de -136,8 €.

**Tercer trimestre:**

– Ven mobles a un despatx per un import de 8 900 €. Es facturen 390 € per despeses d’instal·lació i muntatge i s’aplica un descompte del 8% sobre la mercaderia.

– Compra mobles al seu proveïdor per un import de 4 500 €. Les condicions de l’operació són: descompte del 5% i despeses de transport i assegurança per 460 €.

– Signa un contracte de venda de mobles amb el seu client LA MANSIÓ, SL, per un import de 15 000 €. Ambdues parts acorden el pagament d’un 10% de l’operació en concepte d’avançament.

– Paga les despeses següents (IVA inclòs):

• Revisió mèdica dels treballadors de l’empresa: 252 €. D’aquest import, 200 € corresponen a la consulta mèdica i la resta es paguen en concepte de medicaments.

• Factura de 1 210 € corresponent a gasoil per a la calefacció.

**Quart trimestre:**

– DECOR, SA, envia amb retard els mobles acordats al seu client LA MANSIÓ, SL, i s’efectua un descompte addicional del 6% com a compensació.

– El banc DINERONS carrega al compte de l’empresa 600 € en concepte d’interessos d’un préstec i 118 € per la gestió de cobrament de lletres de canvi.

– L’assessor fiscal de l’empresa cobra 348 € en concepte d’honoraris anuals.

– Compra mobles al seu proveïdor per un import de 6 500 €. Forma de pagament: la meitat en el moment de rebre la mercaderia i la resta a 120 dies.

Liquida l’IVA del tercer i el quart trimestre de l’any.

3. L’empresa ROSAMAR, SA realitza les següents operacions durant el segon trimestre:

– Compra mercaderies per 15.800 € amb un 4% de descompte comercial en factura.

– Retorna mercaderies per valor de 1.400 € perquè no es corresponen amb la comanda realitzada.

– Per sous i salaris abona 4.900 €.

– Realitza importacions per import de 3.800 €.

– Per subministraments paga 450 €.

– La publicitat realitzada ascendeix a 520 €.

– Paga 600 € al banc pels interessos d’un préstec i 2.000 € per l’amortització corresponent.

– Per la neteja del local abona 1.900 €.

– Abona per l’assegurança del local 200 €.

– Adquireix un cotxe per import de 12.000 €. S’utilitza per a finalitats empresarials i personals.

– Paga a proveïdors 8.500 €.

– Les despeses per atencions a clients són de 540 €.

– Ven mercaderies per valor de 35.000 €.

– Concedeix un descompte de 300 € per defectes en un lot de mercaderies venudes.


– Realitza exportacions per import de 6.000 €.

Suposant que totes les operacions anteriors tributen al 21% d’IVA i que disposa de justificant de totes, realitza la liquidació de l’IVA.

*A més, les operacions realitzades per l’empresa durant el segon trimestre presenten les peculiaritats següents:*

* *La devolució de compres de mercaderies reduirà la base imposable corresponent i, per tant, l’IVA suportat deduïble.*
* *Les despeses de personal són operacions no subjectes a l’IVA, per la qual cosa no tributen per l’impost.*
* *Les importacions són fet imposable de l’IVA, per la qual cosa suportaran IVA.*
* *L’amortització del préstec i el pagament d’interessos formen part de les exempcions limitades contemplades per la Llei, per la qual cosa no suporten IVA.*
* *L’assegurança del local forma part de les exempcions limitades contemplades per la Llei, per la qual cosa no suporta IVA.*
* *El cotxe s’utilitza per a finalitats empresarials i personals. Es presumirà afecte al desenvolupament de l’activitat empresarial en la proporció del 50%, per la qual cosa només es podrà deduir el 50% de l’IVA suportat.*
* *Els pagaments a proveïdors són operacions no subjectes a l’IVA, per la qual cosa no tributen per l’impost.*
* *L’IVA suportat en les despeses per atencions a clients és no deduïble.*
* *El descompte sobre vendes de mercaderies concedit per defectes en un lot de mercaderies reduirà la base imposable i, per tant, l’IVA meritat.*
* *Les exportacions són operacions exemptes plenes, per la qual cosa no meritaran IVA*

4. L’empresa PICARJO, SA realitza durant l’any 20X0 les operacions següents:



Liquida l’IVA de cada període.